2001/661/EY: Komission päätös, tehty 7 päivänä elokuuta 2001, eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista tehdyn päätöksen 1999/283/EY muuttamisesta eläinten terveystilanteen huomioon ottamiseksi Etelä-Afrikassa ja Swazimaassa (ETA:n kannalta merkityksellinen teksti) (tiedoksiannettu numerolla K(2001) 2481)



Virallinen lehti nro L 232 , 30/08/2001 s. 0025 - 0027



Komission päätös, tehty 7 päivänä elokuuta 2001, eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista tehdyn päätöksen 1999/283/EY muuttamisesta eläinten terveystilanteen huomioon ottamiseksi Etelä-Afrikassa ja Swazimaassa (tiedoksiannettu numerolla K(2001) 2481) (ETA:n kannalta merkityksellinen teksti) (2001/661/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 15 ja 22 artiklan, sekä katsoo seuraavaa: (1) Tuoreen lihan tuonnissa tietyistä Afrikan maista sovellettavista eläinten terveysvaatimuksista ja eläinlääkärintodistuksesta säädetään komission päätöksessä 1999/283/EY(3), sellaisena kuin se on viimeksi muutettuna päätöksellä 2001/601/EY(4). (2) Sen jälkeen, kun suu- ja sorkkatautitapauksia havaittiin Etelä-Afrikan taudista vapaan alueen osissa, komission päätöstä 2001/164/EY(5) mukautettiin täydentämällä maan aluejakoa. (3) Etelä-Afrikan toimivaltaiset viranomaiset ovat antaneet riittävät takeet toteutetuista toimenpiteistä taudille alttiisiin lajeihin kuuluvien eläinten liikkumisen valvomiseksi valvonta- ja rokotusalueella sekä niiden ulkopuolella. (4) Näin ollen on mahdollista määritellä uudelleen Etelä-Afrikan alue, jolta tuoreen lihan tuonti yhteisöön on sallittua. (5) Joulukuun 22 päivänä 2000 vahvistettiin suu- ja sorkkatautitapausten esiintyminen Swazimaan aikaisemmin taudista vapaalla alueella ja rokote otettiin käyttöön. Tämän vuoksi tuoreen lihan tuonti Swazimaasta yhteisöön keskeytettiin komission päätöksellä 2001/297/EY(6). (6) Swazimaan toimivaltaiset viranomaiset ovat antaneet riittävät takeet toteutetuista toimenpiteistä taudille alttiisiin lajeihin kuuluvien eläinten liikkumisen valvomiseksi valvonta- ja rokotusalueella sekä niiden ulkopuolella. (7) Näin ollen on mahdollista määritellä uudelleen Swazimaan alue, josta tuoreen lihan tuonti yhteisöön on sallittua, ja ottaa käyttöön liitteessä II olevan taulukon mukainen uusi todistusmalli ja Swazimaalta vaadittavat lisätakeet. (8) Päätös 1999/283/EY on muutettava vastaavasti. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/283/EY liitteet I ja II tämän päätöksen liitteillä. 2 artikla Tätä päätöstä sovelletaan 15 päivän elokuuta 2001 jälkeen teurastettujen eläinten lihaan. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä elokuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 110, 28.4.1999, s. 16. (4) EYVL L 210, 3.8.2001, s. 58. (5) EYVL L 58, 28.2.2001, s. 40. (6) EYVL L 102, 12.4.2001, s. 40. LIITE I "LIITE I ERÄIDEN AFRIKAN MAIDEN ALUEIDEN KUVAUS ELÄINTEN TERVEYSTODISTUKSIA VARTEN >TAULUKON PAIKKA>" LIITE II "LIITE II ELÄINTEN TERVEYSTODISTUSTEN MALLIT >TAULUKON PAIKKA>"